**A KATARZISZ KOMPLEX MŰVÉSZETTERÁPIA MÓDSZERÉVEL DOLGOZÓ EGÉSZSÉGVÉDŐ ÉS FEJLESZTŐ MŰVÉSZETTERAPEUTA KÉPZÉS - III. BLOKK**

**2018. május 26-tól**

A képzés az Oktatási Hivatal által akkreditált,

*a Katarzisz Komplex Művészetterápia Módszerére***®** épül

A III. blokkra azok a hallgatók jelentkezhetnek, akik sikeresen elvégezték az I. és a II. blokkot

**Akkreditációs óraszám:** 90

**Nyilvántartási szám:** D/3490/2017

**Alapítási engedély szám:** 27282/163/2016

**Akkreditált munkakörök**: óvodapedagógus, tanító, tanár, gyógypedagógus, pszichológus, logopédus, kollégiumi nevelő, szociálpedagógus, könyvtáros tanár, fejlesztő pedagógus, szociológus, kommunikációs szakember, gyermekvédelmi felelős, munkaközösség vezető, osztályfőnök, gyakorlóiskolai vezető tanár, óvodai szakvezető, szabadidő szervező

**Ajánlott szakmák (óra nem számolható el, pont nem adható):** mentálhigiénés szakember, orvos, szociális munkás, óvónő, valamint olyan más főiskolai vagy egyetemi diplomával rendelkező szakember, aki a pedagógusok munkáját segíti

**A képzés alapítója és a képzés vezetője:** Dr. Antalfai Márta

**A képzés felelőse:** Lelki Egészségvédő Alapítvány

**Az első félév tervezett időpontjai:**

2018. május 26 09.30 – 17.00 - Helyszín: 1092 Bp. Ráday u. 33/b 6/1

2018. május 27 09.30 – 17.00 - Helyszín: 1092 Bp. Ráday u. 33/b 6/1

2018. június 3. 09.30 – 17.00 - Helyszín: 1052 Bp. Párizsi u. 6/b 4/2

 Folytatás: 2018 szeptemberétől, az őszi időpontok a június 3-i oktatáson közösen egyeztetve

**Össz-óraszám:** 90 óra

**Csoportlétszám**: 5-10 fő

**A továbbképzés célja:**

A képzés célja, hogy a résztvevők, a szupervízióval bővített tanfolyam elvégzése által képessé váljanak gyermekek, vagy felnőttek részére művészetterápiás csoport vezetésére az elsajátított módszer teljes tematikájának alkalmazásával. A képzés célja, hogy a résztvevők olyan lélektani és művészetterápiás ismeretek birtokába jussanak, amelyekkel hatékonyan tudják segíteni a női és férfi identitás kibontakozását, a női és férfi szerepek megélését. A női és férfi személyiségfejlődés archetipikus állomásainak ismeretével készségszinten tudják feldolgozni az egyes fejlődési állomásokhoz kapcsolódó kríziseket és komplexusokat kora ifjúkortól idős korig. Ismerjék az érintett életszakaszokra jellemző életfeladatokat, aktiválódó személyiségfunkciókat. Cél, hogy a hallgató képes legyen az életút különböző szakaszaira jellemző életproblémákat a tanult művészetterápia eszközeivel hatékonyan kezelni.

**Az oktatás formája:** tanfolyami oktatás

**A teljesítés feltételei:**

1. Otthoni feladatok elkészítése.
2. A záróvizsga teljesítése megadott tételek és szakirodalom alapján.
3. Saját 6-8 fős gyermek, vagy felnőtt csoporttal végzett művészetterápiás gyakorlat 20 órában a képzés II. félévében.
4. Záródolgozat: A saját csoporttal végzett gyakorlatról írásos beszámoló készítése 8-10 oldal terjedelemben. Leadási határidő a képzést követő 6 hónapon belül.
5. Jelenlét a foglalkozások 90%-án

**Tanúsítvány: A résztvevők a sikeres vizsgát követően tanúsítványt kapnak, amely feljogosít arra, hogy a képzésen tanultakat szakmai területükön belül a munkájuk során alkalmazzák. Megszerezhető kompetencia: A Katarzisz Komplex Művészetterápia Módszerével dolgozó egészségvédő és fejlesztő Művészetterapeuta.**

**A részvétel rajztudást, és művészeti előképzettséget nem igényel!**

**A képzés teljes díja: 210.000.- Ft,** melyet egy összegben, kettő, négy vagy hat egyenlő részletben kérünk befizetni az alábbi határidők betartásával:

1. **részlet (50000Ft.) : 2018. május 22.**
2. **részlet (20000Ft.) : 2018. szeptember 10.**
3. **részlet (35000Ft.) : 2018. november 12.**
4. **részlet (35000Ft.) : 2018. december 17.**
5. **részlet (35000Ft.) : 2019. február 4.**
6. **részlet (35000Ft.) : 2019. április 1.**

**Bankszámlaszám: 10405004-49545051-50511049**
A befizetés átutalással történik a Lelki Egészségvédő Alapítvány számlájára. Az átutalás közlemény rovatában kérjük feltüntetni a hallgató nevét, abban az esetben különösen, ha az átutalás nem a hallgató számlájáról érkezik.

**Jelentkezési határidő: 2018. május 14.**

**Jelentkezni lehet :** **lea.pszichologia@gmail.com**címre küldött levélben az alábbi csatolmányokkal:

* hiánytalanul és pontosan kitöltött jelentkezési lap
(letölthető: <http://www.lelkiegeszsegert.hu/muveszetterapia.html>)
* önéletrajz
* motivációs levél
* diploma másolat(ok)
* valamint kérjük szkennelve, vagy fénymásolva azt a dokumentumot, ami igazolja a korábbi képzés (I. és II. blokk) elvégzését (tanúsítvány, oktató igazolása stb.).

**Adminisztratív információ** (pl. csoport jelenlegi állása, végzettség):
 **Herczeg Andrea**: +36 (1) 221 7068, H- CS: 11-15h, vagy fenti e-mail címen
**Szakmai információ: Dr. Antalfai Márta:** +30 575 2488

**A jelentkezési lap és a motivációs levél beérkezése után értesítjük a jelentkezés elfogadásáról, ezt követően a felvétel a tandíj befizetésének sorrendjében történik. Kérjük, figyeljen a befizetési határidőre!**

**Maximális létszám: 10 fő**

A képzés elkezdésének akadályoztatása esetén a befizetett előleget nem áll módunkban visszatéríteni, de a befizetett összeggel felvétel nyerhető egy következő csoportba, amennyiben ezt a szándékát 20 nappal az oktatás kezdete előtt jelzi.

A képzés megkezdése, majd a hallgató által történő megszakítása esetén a befizetett képzési díj nem kerül visszafizetésre.